 

**ΚΕΝΤΡΙΚΗ ΒΙΒΛΙΟΘΗΚΗ ΚΑΛΑΜΑΡΙΑΣ**

**Ο δημιουργικός κόσμος των βιβλιοθηκών**

**ΦΕΒΡΟΥΑΡΙΟΣ 2023**

Οι Βιβλιοθήκες της Καλαμαριάς έχουν σχεδιάσει μια σειρά δραστηριοτήτων για τα μέλη τους, τις οποίες μπορούν να παρακολουθήσουν διαδικτυακά και όχι μόνο .

Η υλοποίηση των διαδικτυακών δραστηριοτήτων θα γίνεται με Zoom, και αποστολή εργαστηρίων με e-mail, όπου απαιτείται. Οι βιβλιοθήκες δεν θα καταγράφουν την δραστηριότητα και θα δημοσιεύουν μόνο το παραγόμενο αποτέλεσμα των δραστηριοτήτων και φωτογραφίες χωρίς να φαίνονται τα πρόσωπα .



**ΦΙΛΑΝΑΓΝΩΣΙΑ**

**Εργαστήρι δημιουργικής γραφής.**

8 συναντήσεις δια ζώσης

**Έναρξη : Τετάρτη 8 Φεβρουαρίου 6.30μ.μ-8.30μ.μ**

« Ο ΤΟΠΟΣ ΣΤΟΝ ΛΟΓΟ»

Ο τόπος, με την έννοια του φυσικού ή και του αστικού περιβάλλοντος, λειτουργεί ως μια πολυεπίπεδη και πολυσήμαντη συνιστώσα στη λογοτεχνία. Το εργαστήριο θα αναζητήσει και θα μελετήσει τους διαφορετικούς ρόλους που διαδραματίζει η φύση στον μυθοπλαστικό κόσμο, προκειμένου να την συνδέσει με τη διαμόρφωση της προσωπικότητας του ανθρώπου και του τρόπου ζωής. Το εγχείρημα αφορά στην προσέγγιση του πραγματικού κόσμου μέσα από την αναπαράστασή του. Οι συμμετέχοντες εμπνέονται από τα επιλεγμένα λογοτεχνήματα και καταθέτουν τη δική τους οπτική, εμπειρία και τοποθέτηση, με την παραγωγή γραπτών κειμένων εφαρμόζοντας τεχνικές δημιουργικής γραφής.

Συντονίζει η Αλμετίδου Όλγα, απόφοιτη μεταπτυχιακού Δημιουργικής γραφής , πανεπιστημίου Δυτικής Μακεδονίας

*Οι συναντήσεις θα πραγματοποιούνται κάθε Τετάρτη στο θεατράκι του Πολιτιστικού Πολυλειτουργικού Κέντρου* Δήμου Καλαμαριάς *στην οδό Ανδρέα Παπανδρέου 35.*

***Κεντρική Βιβλιοθήκη*** - ***τηλ. 2310 423233,*** ***librarykalamaria@gmail.com***

 Απαραίτητη είναι η προεγγραφή η οποία γίνεται στην ηλεκτρονική πλατφόρμα .

[**https://docs.google.com/forms/d/e/1FAIpQLScQBTi3Sqhg5BiSeSwexHl4txrZIRi\_oHZ-AQEoA0fuD5hfAQ/viewform**](https://docs.google.com/forms/d/e/1FAIpQLScQBTi3Sqhg5BiSeSwexHl4txrZIRi_oHZ-AQEoA0fuD5hfAQ/viewform)

Για περισσότερες πληροφορίες σχετικά με τα   προγράμματα που θα πραγματοποιηθούν και από τις υπόλοιπες Βιβλιοθήκες του Δήμου Καλαμαριάς, μπορείτε να ανατρέξετε στη σελίδα:  <https://lib.kalamaria.gr/>